Rana irin ta yau 27.02.2020 | TRT Hausa
Rana irin ta yau 27....
Rana irin ta yau 27.02.2020
Muhimman abubuwanda suka faru a rana irin wannan.
27.02.2020 ~ 12.03.2020
A ranar 27 ga watan Fabrairun shekarar 1914 Kyaftin Fethi da Laftanal Sadik, wasu daga cikin matukan jirgin farko na Sojojin Turkiyya, suka yi shahada a kusa da garin Teberiye a kan hanyarsu daga Sham zuwa Kudus tare da jirginsu mai suna Muavenet-i Milliye. Fethi da Sadik su ne shahidai na farko a tarihin Safarar Jiragen Sama Turkiyya.
A ranar 27 ga watan Fabrairun shekarar 1933 lokaci kadan bayan an nada Adolf Hitler a matsayin Firaminista a Jamus, aka kona Ginin Majalisar Tarayyar ta Reichstag. Hitler ya yi ikirarin cewa 'yan kwamunisanci ne suka haddasa wutar ta Reichstag kuma suka rattaba hannu kan wata doka ga Shugaba Hindenburg, wanda ya kawar da' yancinsu. Daga baya, an dakatar da ayyukan dukkan bangarorin ban da na Nazi, an kama wakilai na Jam’iyyar Kwaminis 181 da kuma shugabannin jam’iyyar.
A ranar 27 ga watan Fabrairun shekarar 2010 girgizar kasa mai karfin awo 8.8 ta afku a kusa da birnin Concepcion na Chile. Kimanin mutane miliyan 2 ne girgizar kasar ta shafa, inda mutane dubu suka mutu. Gidaje dubu 500 ne suka lalace, wutar lantarki da layukan tarho sun rushe sakamakon girgizar kasar.
A ranar 27 ga watan Fabrairun shekarar 2014 ne aka kaddamar da "Ranar Dabbar Polar Bear ta Duniya". Ana bukin wannnan ranar kowacce shekara a ranar 27 ga watan Fabrairu don wayar da kan jama'a game da barazanar nau’i da dabbar polar bear ke fuskanta sakamakon dumamar yanayi da canjin yanayi. A bayanan hukumomi, akwai dabbar polar bear tsakanin dubu 20 zuwa dubu 25 a duniya.
Tag: rana irin ta yau
Rana irin ta yau 28.03.2020
Rana irin ta yau 27.03.2020
Rana irin ta yau 26.03.2020
Rana irin ta yau 25.03.2020